jkorsvik/nowiki_second_scrape_merged huggingface dataset:
Kurol

Kurol (Leptosomus discolor) er en mellomstor fugl i kurolslekten (Leptosomus), der den er eneste art. Slekten er også eneste slekt i kurolfamilien (Leptosomidae), som igjen er eneste familie i ordenen Leptosomatiformes. Kurolen er endemisk for Madagaskar og Komorene.


== Beskrivelse ==

Kurolen er en mellomstor fugl som blir cirka 38-50 cm lang og veier omkring 160–301 g (avhengig av underart). Vingespennet varierer og er henholdsvis 21,6–22,7 cm hos L. d. gracilis og 22,7–27,1 cm hos nominatformen.Fuglene karakteriseres av et usedvanlig stort hode. Den har brede vinger og minner mye om predatoriske fugler når den flyr, med sine rolige og kraftfulle vingeslag. Hannene i de tre underartene har lik fjærdrakt, men hunnene er distinkte og varierer i såvel størrelsen, som fjærdrakten. Hannens fjærdrakt er metallisk mørk grønn med purpur glød på oversiden, avhengig av lysvinkelen. Hodet er lysegrått med mørkere tegninger i skallen, og undersiden grå og hvit. Hunnen har (etter underarten) varierende olivengrønn og brun overside og hode, og lys buk med mørke spetter.


== Utbredelse og habitat ==
Arten er endemisk for Madagaskar og Komorene og trives i tropisk og subtropisk skog og sekundærhabitater.


=== Underarter ===
Arten består i kraft av tre underarter.
Komorkurol, L. d. gracilis A. Milne-Edwards & Oustalet, 1885, utbredt på Grande Comore i Komorene
Anjouankurol, L. d. intermedius E. J. O. Hartert & Neumann, 1924, utbredt på Anjouan i Komorene
Madagaskarkurol, L. d. discolor Hermann, 1783, nominatformen utbredt på Mohéli og Mayotte i Komorene og på MadagaskarKomorkurolen (L. d. gracilis) blir av og til regnet som en separat art, basert på forskjeller i størrelse, fjærdrakt og vokalisering: L. d. intermedius er imidlertid intermediær i fjærdrakten og kan være et lenke mellom de to andre. Den foreslåtte underarten L. d. anjouanensis er synonym med L. d. intermedius.


== Atferd ==
Kurolen er predatorisk standfugl (forflytter seg mellom ulike habitat, avhengig av sesongen) som eter et variert utvalg av virvelløse dyr (mest insekter), reptiler (spesielt kameleoner og gekkoer), fjærfe og fisker.


== Referanser ==


== Eksterne lenker ==
(en) Kurol i Global Biodiversity Information Facility 
(no) Kurol hos Artsdatabanken 
(en) Kurol hos Fossilworks 
(en) Kurol hos ITIS 
(en) Kurol hos NCBI 
(en) Kategori:Leptosomus discolor – bilder, video eller lyd på Wikimedia Commons 
(en) Leptosomus discolor – galleri av bilder, video eller lyd på Wikimedia Commons 
Leptosomus discolor – detaljert informasjon på Wikispecies
Giuseppe Corsi da Celano

Giuseppe Corsi Vangelisti (1631/1632 – 1691) var en italiensk kirkemusikk-komponist.


== Liv og virke ==
I sine unge år gikk Giuseppe Corsi på en jesuittskole i Roma og fikk komposisjonsundervisning av Giacomo Carissimi og andre.
Corsi virket som kapellmester i flere byer, som Gallese, Città di Castello, Napoli, Roma, Loreto, Ancona og Parma. Etter at han ble presteviet, var han mellom 1659 og 1661 kapellmester i Santa Maria Maggiore, deretter  fram til 1665 ved San Giovanni in Laterano og andre kirker.
Inkvisisjonen anklaget Giuseppe Corsi for «deflorering». Han ble torturert og på ordre av pave Innocens XIs dømt til to års fengsel i borgen Rocca Albornoz i Narni.Den 20. juni 1681 ble Corsi kapellmester ved hertugen av Parmas hoff. Han forlot posten i 1688 fordi han ikke fikk lønnsøkning. På oppdrag av prins Ferdinando de' Medici skrev han i 1691 en motett i Giovanni Pierluigi da Palestrinas stil.
Til Corsis elever hører blant andre Giacomo Antonio Perti og  Petronio Franceschini.Ingen av Corsis vokalverk er bevart. En verkfortegnelse over komposisjonene hans omfatter 83 verk. Fortegnelsen, som prefikses med TriCo, er utarbeidet av Giovanni Tribuzio.


== Referanser ==


== Kilder ==
Raoul Meloncelli: «Giuseppe Corsi da Celano», treccani.it. Dizionario Biografico degli Italiani - Volume 29 (1983). 


== Litteratur ==
Galliano Ciliberti, Giovanni Tribuzio: «E nostra guida sia la Stravaganza». Giuseppe Corsi da Celano musicista del Seicento, Bari, Florestano Edizioni, 2014, s. 290f.
Davide Gualtieri: Giuseppe Corsi detto ´Il Celani´. La Stravaganza. Cantata per soprano e basso continuo. LIM, Lucca 2012, ISBN 9788870966916.


== Eksterne lenker ==
(en) Giuseppe Corsi da Celano på Discogs 
(en) Giuseppe Corsi da Celano på MusicBrainz 
(en) Fritt tilgjengelige noter av Giuseppe Corsi da Celano i International Music Score Library Project
Gruae

Gruae (traner og deres nærmeste slektninger) er en klade med mellomstore til storvokste fugler i gruppen Passerea.Gruae inkluderer ordenen Opisthocomiformes (i praksis kun hoatzin, Opisthocomus hoazin, siden denne er eneste art i ordenen) og Gruimorphae (tranelignende fugler).


== Fylogeni ==
Neoaves er en klade som består av alle moderne fugler. Kladogrammet er i henhold til Jarvis et al. (2014), med noen justeringer etter Yury et al. (2013). Navn i parentes er ikke nødvendigvis offisielle norske gruppenavn.


== Referanser ==


== Eksterne lenker ==
(en) Gruae i Encyclopedia of Life
Gruimorphae

Gruimorphae (tranelignende fugler) er en klade med mellomstore til store fugler, med nær tilknytning til vann, i gruppen Gruae.Gruimorphae inkluderer de to ordenene Gruiformes (tranefugler) og Charadriiformes (vade-, måse- og alkefugler).


== Fylogeni ==
Neoaves er en klade som består av alle moderne fugler. Kladogrammet er i henhold til Jarvis et al. (2014), med noen justeringer etter Yury et al. (2013). Navn i parentes er ikke nødvendigvis offisielle norske gruppenavn.


== Referanser ==


== Eksterne lenker ==
Artikkelen har ingen egenskaper for arter i Wikidata
Otidae

Otidae er en basal klade med ørsmå til meget store fugler i gruppen Passerea.Otidae inkluderer de to superordenene Cypselomorphae (seilere, kolibrier, uglesvaler, og nattravnfugler) og Otidimorphae (gjøkefugler, trapper og turakoer).


== Fylogeni ==
Neoaves er en klade som består av alle moderne fugler. Kladogrammet er i henhold til Jarvis et al. (2014), med noen justeringer etter Yury et al. (2013). Navn i parentes er ikke nødvendigvis offisielle norske gruppenavn.


== Referanser ==


== Eksterne lenker ==
Artikkelen har ingen egenskaper for arter i Wikidata
Liste over kjente kristiansundere

Liste over kjente kristiansundere og personer med tilknytning til Kristiansund:


== Politikere og embetsmenn ==
Wilhelm Frimann Koren Christie (1778–1849), eidsvollsmann 1814
John Moses d.y. (1781-1849), skipsreder og eidsvollsmann 1814
Ulrik Olsen, (1885–1963), forretningsmann, ordfører, stortingsmann (Ap) i 27 år, Norges første kommunalminister
Kaare Fostervoll, (1891–1981) gymnasrektor, statsråd (Ap) 1945-1948, kringkastingssjef (NRK) 1948-1962
Hans Hammond Rossbach (1931-2012), politiker (V), stortingsrepresentant 1965—1985
Alv Jakob Fostervoll (1932-2015), stortingsrepresentant (Ap), forsvarsminister, fylkesmann i Møre og Romsdal 1977-2002
Asbjørn Jordahl (1932-), samferdselsminister 1978-79, ordfører (Ap) i Kristiansund 1967-77, redaktør i Tidens Krav
Aud Inger Aure (1942-), justisminister i Bondevik I-regjeringen, ordfører i Kristiansund
Sigrun Vågeng (1950-), NAV-direktør 2015-2020
Solveig Fiske (1952-), biskop i Hamar bispedømme, født på Frei


== Industri og næringsliv ==
Jappe Ippes (1655-ca. 1720), nederlandsk klippfiskeksportør, introduserte klippfiskproduksjon i Norge i 1690-åra
Christian Johnsen (1815-1898), klippfisk-kjøpmann
Nicolai H. Knudtzon (1816-1895), klippfisk-kjøpmann
Niels Werring (1897-1990), skipsreder


== Akademikere og forskere ==
Anders Nummedal (1867-1944), geolog og arkeolog. Fant de første spor etter Fosnakulturen i Kristiansund.
Johan Kvalvik Stanghelle (1949-), forskningsdirektør ved Sunnaas sykehus, Nesodden


== Media, presse ==
Hans Volckmar (1862-1915), redaktør av Dagbladet 1907-1915
Knut Olai Thornæs (1874–1945), pressemann og politiker
Ragnar Vold (1906-1967), utenriksredaktør (Dagbladet) og forfatter


== Forfattere ==
Arnulf Øverland (1889–1968), forfatter
Ingar Knudtsen (1944-), forfatter
Stig Nilsson, (1952- ), forfatter og dramatiker
Regine Stokke (1991-2009), blogger og forfatter


== Skuespillere, musikere og dansere ==
Tordis Maurstad (1901-1997) sentral skuespiller i norsk teaterhistorie
Eva Birgitte Hartwig (1917-2003), ballettdanser med kunstnernavnet «Vera Zorina»
Edvard Fliflet Bræin (1924–1976), komponist,
Sigurd Werring (1930–2001), skuespiller
Lynni Treekrem (1958-), musiker
Øivind Elgenes (1958-), vokalist, gitarist og låtskriver
Frode Alnæs (1959-), musiker, gitarist
Håvard Wiik (1975-), jazzmusiker, pianist
Odin Landbakk (2002-), musiker, gitarist


== Idrettsutøvere ==
Arne Gaupseth, (1894–1976) norgesmester i bryting.
Magnar Isaksen (1910-1979), landslagsspiller i fotball, «bronse-laget» OL 1936
Anders Giske (1959-), tidl. landslagsspiller i fotball
Øyvind Leonhardsen (1970-), landslagsspiller i fotball
Linda Johnsen Holmeide (1972-), bryter, sumobryter
Ole Gunnar Solskjær (1973-), fotballspiller og -trener
Trond Andersen (1976-), landslagsspiller i fotball
Otidimorphae

Otidimorphae er en klade (superorden) med mellomstore til store trappelignende fugler i gruppen Otidae, som dessuten inkluderer gruppen Cypselomorphae. Field & Hsiang (2018) hevder at Foro panarium representerer en tidlig eocen stamart for hele gruppen, og er det tidligste fossile beviset for gruppen Otidimorphae.


== Inndeling ==
Otidimorphae følger i hovedsak Jarvis et al. (2014) og teller tre ordener, med til sammen 196 arter. Norske navn følger NOF, men navn i parentes er nødvendigvis ikke offentlige navn.

Otidae
Cuculiformes, gjøkefugler, 147 arter
Musophagiformes, turakofugler, 23 arter
Otidiformes, trappefugler, 26 arterIfølge Jarvis et al. (2014) og Winkler, Billerman & Lovette (2020) er Musophagiformes og Otidiformes trolig søstergrupper, som i sammen er søster til Cuculiformes.


== Fylogeni ==
Neoaves er en klade som består av alle moderne fugler. Kladogrammet er i henhold til Jarvis et al. (2014), med noen justeringer etter Yury et al. (2013). Navn i parentes er ikke nødvendigvis offisielle norske gruppenavn.


== Referanser ==


== Eksterne lenker ==
Otidimorphae – detaljert informasjon på Wikispecies
Løynde eldars land

Løynde eldars land er et album av gruppen Løynde eldars land, utgitt i 1997. Albumet inneholder tonesatte tekster av Tarjei Vesaas i forbindelse med hans 100-årsjubileum.
I 2015 annonserte Aasmund Nordstoga på sin Facebook-side at albumet var blitt gjenutgitt på digitale streaming- og nedlastingssider.


== Sporliste ==
Alle tekster skrevet av Tarjei Vesaas. All musikk Erlend Fauske og Annelise Ringsby, hvor ikke annet står.

«Vise» - 4:22
«Poetisk morgon» - 3:23
«Borg og feste» (Fauske) - 3:40
«Ingrid» - 4:40
«Snø i eit andlet» (Fauske) - 3:43
«Innbyding» (Fauske) - 0:46
«Stutt er folars flygelov» - 2:29
«Klokkeslaget» - 4:38
«Fuglen» (Fauske) - 1:06
«Ein kveld i Verona» - 2:23
«Ein blomstervang for din fot» - 3:48
«Første snø» (Fauske) - 4:07
«Natta, Gunnar og bjørka» (Fauske) - 1:19


== Personell ==
Annelise Ringsby - Sang, kor
Aasmund Nordstoga - Sang, kor
Erlend Fauske - Gitar, keyboard
Katrine Ganer Skaug - Klaver, Rhodes, Farfisa, Salmesykkel og kor
Jørgen Malo - Bassgitar


=== Produksjon ===
Morten Lindberg - Produsent på spor 6, 9 og 13
Erlend Fauske - Produsent


== Referanser ==
Cypselomorphae

Cypselomorphae er en klade som består av ørsmå til mellomstore fugler som hører hjemme i den systematiske gruppen Otidae, som også inkluderer Otidimorphae. Cypselomorphae består av en eller to ordener, litt avhengig av hva som legges til grunn.
Et særtrekk blant artene i Cypselomorphae er at lemmene er veike og korte eller svært korte, og lite egnet til annet enn å holde seg fast med. Fuglene har også stort sett lange, smale og spisse vinger, noe som gjør dem til svært dyktige flygere, og i noen tilfeller også usedvanlig gode svevere. Artene er som regel trelevende, men noen tilbringer også mesteparten av livet i luften, svevende på de lange vingene i oppdriften.


== Delgrupper ==
Cypselomorphae inkluderer ifølge Jarvis et. al. (2014) to ordener;
Caprimulgiformes (fettfugler, froskemunner, potuer, nattravner og uglesvaler)
Apodiformes (treseilere, seilere og kolibrier)I HBW Alive blir Apodiformes inkludert som en delgruppe i Caprimulgiformes. Hva som er riktig har ikke blitt endelig avklart enda.


== Fylogeni ==
Neoaves er en klade som består av alle moderne fugler. Kladogrammet er i henhold til Jarvis et al. (2014), med noen justeringer etter Yury et al. (2013). Navn i parentes er ikke nødvendigvis offisielle norske gruppenavn.


== Referanser ==


== Litteratur ==
Josep del Hoyo and Nigel J. Collar et al. HBW and BirdLife International Illustrated Checklist of the Birds of the World. Lynx Edicions, 2014, ISBN 978-84-96553-94-1
Josep del Hoyo, Andrew Elliott, Jordi Sargatal. Handbook of the Birds of the World - Volume 5, publisert 1999. Lynx Edicions. ISBN 978-84-87334-25-2


== Eksterne lenker ==
Artikkelen har ingen egenskaper for arter i Wikidata
Andreas Scheuer

Andreas Franz Scheuer (født 26. september 1974 i Passau) er en tysk samfunnsviter og politiker (CSU). Han var fra 2018 til 2021 Tysklands samferdselsminister.Scheuer ble 2002 medlem av Forbundsdagen. Han har vært parlamentarisk statssekretær for samferdsel, plan, bygg og byutvikling i regjeringen Merkel II. Scheuer var fra 2013 til 2018 generalsekretær i CSU.


== Referanser ==


== Eksterne lenker ==
Offisielt nettsted 
(en) Andreas Scheuer – kategori av bilder, video eller lyd på Commons 
(en) Andreas Scheuer på Internet Movie Database 
(en) Andreas Scheuer hos The Movie Database 
(de) Andreas Scheuer hos Forbundsdagen 
Andreas Scheuer på Twitter 
Andreas Scheuer på Facebook 
Andreas Scheuer på Instagram 
Andreas Scheuer på YouTube 
Andreas Scheuer på Snapchat
Atari Lynx

Atari Lynx er en spillkonsoll fra Atari. Den dukket opp på markedet i 1989 og hadde en 3,5 tommers fargeskjerm.  Prosessoren hadde en frekvens på 4 MHz, i tillegg til en medprosessor. Skjermen kunne vise 16 farger samtidig, av 4096 farger totalt. Den hadde en oppløsning på 160x102. Lyden var fire kanalers, og 8-bit DAC. Spillkasettene hadde en størrelse mellom 128 KB og 2 MB.


== Referanser ==
Nuts (Montreux)

Nuts var Norges bidrag til Underholdningsfestivalen i Montreux i 1982, regissert av Nandor Hamza. Nuts ble skrevet og framført av Trond Kirkvaag, Knut Lystad og Lars Mjøen. Det  var en engelskspråklig versjon av Kliin kokos med engelsk dialog, nye sketsjer og det beste fra de fire episodene.


== Stab ==
Skrevet og framført av Trond Kirkvaag, Knut Lystad og Lars Mjøen.
Forteller: Christopher Norman
Designer: Per Fjeld
Grafikk: Øyvind Torp
Illustrasjoner: Erik Foseid
Kostymer: Ivar Karlsen, Turid Kaarby
Rekvisitter: Einar Hultberg, Terje Johannesen, Tom Kull, Ole Morten Lien
Sminke: Wenche Johansen
VTR-redigering: Trond Øian
Innspillingsleder: Dan Taxbro
Produksjonsleder: Lisbeth Larness Roås
Fotografi: Leif Erik Bye
Regissert av Nandor Hamza


== Referanser ==


== Eksterne lenker ==
(no) Nuts på NRK TV
Cop Out

Cop Out er en amerikansk actionkomedie fra 2010, regissert av Kevin Smith. Hovedrollene spilles av Bruce Willis, Tracy Morgan og Seann William Scott. Den handler om to NYPD-etterforskere som leter etter et verdifullt baseball-kort som ble tatt av en blodtørstig gangster.


== Sammendrag ==
Jimmy Monroe og Paul Hodges er NYPD-etterforskere. De mislykkes med å arrestere en mistenkt kriminell, Juan Diaz – og blir ssuspendert uten lønn. Jimmys datter Ava skal gifte seg, og bryllupet koster veldig mye penger. Selv om hans eks-kone Pams arrogante ektemann Roy tilbyr seg å betale for bryllupet, er Jimmy fast bestemt på å betale alt selv. Jimmy vil selge et verdifullt Andy Pafko-baseballkort fra 1952, for å betale for datterens bryllup. Men de blir ranet av Dave (Seann William Scott), som tar baseball-kortet hans.
De finner ut at Dave skal rane et hus, så de går dit for å arrestere ham. Men han har allerede solgt baseball-kortet, for å skaffe seg penger. Jimmy og Paul går til narkolanger Poh Boy, som har fått tak i baseball-kortet. Han går med på å gi dem kortet, hvis de henter en stjålet bil for ham først. Når de finner bilen, oppdager de en kvinne som heter Gabriela i bagasjerommet. Gabriela avslører at hun er elskerinnen til en narkobaron, som ble kidnappet og drept av Poh Boy. Gabriela stikker av fra dem, og de kjører bilen hjem til Poh Boy.
Når de kommer dit holder Poh Boy Gabriela som gissel, og han nekter å gi fra seg baseball-kortet. De skyter ham, men en kule går gjennom Jimmys baseball-kort, som var i Poh Boy sin skjortelomme. Sjefen deres Jack (Sean Cullen) er fornøyd med arbeidet deres, og de får tilbake jobbene sine. Jimmy har ikke nok penger til å betale for datterens bryllup, etter at det dyrebare kortet hans ble ødelagt. Så han lar Roy betale for bryllupet.


== Rolleliste ==
Bruce Willis spiller detektiv Jimmy Monroe
Tracy Morgan som detektiv Paul Hodges
Seann William Scott som Dave
Seán Cullen som politi-sjef Jack
Jason Lee som Roy


== Eksterne lenker ==
(en) Cop Out på Internet Movie Database 
(no) Cop Out hos Filmfront 
(sv) Cop Out i Svensk Filmdatabas 
(da) Cop Out i Danmark Nationale Filminstitut 
(fr) Cop Out på Allociné 
(en) Cop Out på AllMovie 
(en) Cop Out på Turner Classic Movies 
(en) Cop Out på Rotten Tomatoes 
(en) Cop Out på Metacritic 
(en) Cop Out på Box Office Mojo
Tom Hollander

Thomas Anthony Hollander (født 25. august 1967) er en britisk skuespiller, som blant annet har medvirket i filmene Enigma, Gosford Park, Pride & Prejudice og Pirates of the Caribbean. I 2016 spilte han major Corkoran i Susanne Biers TV-serie The Night Manager.


== Filmografi ==
2001 - Gosford Park som Anthony Meredith
2001 - Enigma som Guy Logie
2005 - Stolthet og fordom som Mr. Collins
2006 - Et godt år som Charlie Willis
2006 - Pirates of the Caribbean: Dead Man’s Chest som Lord Cutler Beckett
2007 - Elizabeth: The Golden Age som Amias Paulet
2007 - Pirates of the Caribbean: At World’s End som Lord Cutler Beckett
2008 - Valkyrie som Oberst Heinz Brandt
2009 - Solisten som Graham Claydon
2011 - Hanna som Isaacs
2013 - About Time som Harry.
2015 - Mission: Impossible – Rogue Nation som en britisk statsminister
2018 - Bird Box som Gary.
2018 - Mowgli som Tabaqui
2018 - Bohemian Rhapsody som Jim Beach
2018 - A Private War som redaktør Sean Ryan


== Referanser ==


== Eksterne lenker ==
(en) Tom Hollander – kategori av bilder, video eller lyd på Commons 
(en) Tom Hollander – galleri av bilder, video eller lyd på Commons 
(en) Tom Hollander på Internet Movie Database 
(sv) Tom Hollander i Svensk Filmdatabas 
(da) Tom Hollander på Filmdatabasen 
(da) Tom Hollander på Scope 
(fr) Tom Hollander på Allociné 
(en) Tom Hollander på AllMovie 
(en) Tom Hollander hos Rotten Tomatoes 
(en) Tom Hollander hos The Movie Database 
(en) Tom Hollander hos Internet Broadway Database 
(en) Tom Hollander hos Behind The Voice Actors
Sada Reddy

Sada Reddy er en fijiansk økonom, som var sentralbanksjef i Fijis sentralbank fra 2009 til 2010.


== Utdanning og yrkeserfaring ==
Reddy har en mastergrad i samfunnsøkonomi fra Victoria University of Wellington på New Zealand.Han begynte å jobbe i sentralbanken i 1975, og ble visesentralbanksjef i 1994. Han ble utnevnt som sentralbanksjef 5. april 2009, og overtok da etter Savenaca Narube. Reddy ble avsatt i 2010, og Barry Whiteside overtok som sentralbanksjef etter ham. 


== Referanser ==
Eusphaerium

Eupshaerium er en slekt av biller som tilhører den artsrike underfamilien Lamiinae i familien trebukker (Cerambycidae). Slektene omfatter bare én kjent art.


== Utseende ==
En liten, bred og tettbygd, blank, svart trebukk med en fiolett eller purpuraktig metallglans. Oversiden er kledt med stive, oppstående, mørke hår, også antenner og bein er påfallende hårete. Pronotum er tønneformet med en kraftig, butt tann nær hvert bakhjørne. Dekkvingene er mye bredere enn pronotum, med noe utstående "skuldre".


== Utbredelse ==
Arten lever i det sørøstlige Brasil, Bolivia og det nordlige Argentina.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Compsosomatini J. Thomson, 1857
Slekten Eusphaerium Newman, 1838
Eusphaerium purpureum Newman, 1838


== Kilder ==
Liste over slektene
Katalog over Compsosomatini med utbredelsesdata Arkivert 9. mai 2016 hos Wayback Machine.


== Eksterne lenker ==
Bilder av arten Arkivert 5. juni 2016 hos Wayback Machine.
(en) Eusphaerium i Encyclopedia of Life 
(en) Eusphaerium i Global Biodiversity Information Facility 
Eusphaerium – detaljert informasjon på Wikispecies
Hecyra

Hecyra er en liten slekt av biller som tilhører den artsrike underfamilien Lamiinae i familien trebukker (Cerambycidae).


== Utseende ==
Middelsstore, kraftige, mørkt gråbrune trebukker. Antennene er omtrent så lange som kroppen. Pronotum har en ganske liten tann midt på sidekanten.


== Utbredelse ==
Fire av artene lever i Afrika, men gruppen forekommer også med én art i Kina.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Crossotini J. Thomson, 1864
Slekten Hecyra J. Thomson, 1857
Hecyra asiatica Pic, 1903
Hecyra marmorata Breuning, 1972
Hecyra obscurator (Fabricius, 1801)
Hecyra tenebrioides Fåhraeus, 1872
Hecyra terrea (Bertoloni, 1849)


== Kilder ==
Liste over slektene
Katalog med utbredelsesdata Arkivert 9. mai 2016 hos Wayback Machine.


== Eksterne lenker ==
(en) Hecyra i Encyclopedia of Life 
(en) Hecyra i Global Biodiversity Information Facility 
(en) Hecyra hos NCBI 
Hecyra – detaljert informasjon på Wikispecies 
Bildegalleri Arkivert 11. april 2016 hos Wayback Machine.
California Academy of Sciences, Insititute for Biodiversity Science and Sustainability - Crossotini. Med bilder og liste over noen arter [1]